# Bozzai Pál

### A Wikipédiából, a szabad lexikonból.

Bozzai Pál (bozzai) (Kővágóőrs, 1829. január 10. – Zánka, 1852. június 24.) költő

## [szerkesztés] Élete

Atyja földbirtokos volt; a pozsonyi evangélikus iskolában tanult, a jogot Késmárkon 1847 nyarán végezte be, hol Hunfalvy Pál tanársága vonzotta őt az irodalom felé: Ezután Gulácson a Balaton partján ügyvédkedett; az 1847. pozsonyi országgyűlésen mint gyakornok ő is jelen volt és az 1848. országgyűléssel Pestre költözött. Itt megismerkedett az ifjuság irodalmi törekvéseivel s kiválóbb egyéneivel; versei magokra vonták Petőfi Sándor figyelmét is. Midőn fegyverre szólították az ifjuságot, ő is a honvédek sorába lépett és végig szenvedte a szabadságharc viszontagságait; Erdély határán adta meg magát; onnan Temesvárra, azután Csehországba szállították s már 1849. október 16. Josephstadtban volt mint besorozott osztrák katona. A különben is betegeskedőnek sorsa az idegen éghajlat alatt rosszabbra fordult és az 1852. év tavaszán mint gyógyíthatatlan beteget bocsátották el a hadseregből; ekkor testvérbátyjához Zánkára a Balaton partjára vonult pihenni s gyógyulni, hol azonban már azon év jún. 24. meghalt. Több idegen nyelven is folyékonyan beszélt.

## [szerkesztés] Munkái

Első versei a Jókai által szerkesztett Életképekben (1847.) jelentek meg és ott közölte műveit tovább is; itt jelentek meg (1848.) Kelet könyvei cz. költői elmélkedései, melyeket szabadságharczuk eszméinek hatása alatt Lamennais modorában irt; a Losonczi Phönixben (1851.) és a Budapesti Visszhangban (1852.) is jelentek meg versei. Munkáit Lévay József gyűjtötte össze és adta ki a költő életrajzával: Bozzai Pál hagyományai. Bpest, 1886. (I. Versek, II. Kelet könyvei. III. Levelek, melyeket 1850–52-ben Lévayhoz irt Csehországból és Innsbruckból, összesen 12. Olcsó Könyvt. 212. sz.)

## [szerkesztés] Források

- Szinnyei József: Magyar írók élete és munkái, Arcanum, Budapest, 2000, ISBN 9638602996

A lap eredeti címe "http://hu.wikipedia.org../../../b/o/z/Bozzai_P%C3%A1l_860a.html"

Kategória: 19. századi magyar költők

##### Views

- Szócikk
- Vitalap
- Aktuális változat

##### Keresés